vznesené Pripomienky v rámci medzirezortného pripomienkového konania

Návrh poslancov Národnej rady Slovenskej republiky Lucie Ďuriš Nicholsonovej, Juraja Drobu a Natálie Blahovej na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov (tlač 322) 

Počet vznesených pripomienok, z toho zásadných	34 / 0	

Subjekt	Pripomienka	Typ	
AZZZ SR	všeobecne k návrhu
Nesúhlasí s predloženým návrhom. Odôvodnenie: Návrh diskriminačným spôsobom vyčleňuje pedagogických pracovníkov z doteraz platnej legislatívy. Stotožňujeme sa so stanoviskom MŠVVŠ SR o nesúhlase k zmene a doplnení zákona č. 317/2009 Z. z. o pedagogických zamestnancoch a odborných zamestnancoch a o a zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov. 	O	
GPSR	2. K čl. I bodu 1
Použitie pojmu „obzvlášť závažného úmyselného trestného činu“ je nesprávne, nakoľko obzvlášť závažné trestné činy sú vždy úmyselné trestné činy. Ide o zločiny s dolnou hranicou trestnej sadzby najmenej 10 rokov (§ 11 ods. 3 Trestného zákona). Z návrhu nie je zrejmé, prečo medzi vybranými trestnými činmi nie sú uvádzané aj trestné činy ako rozširovanie detskej pornografie (§ 369 Trestného zákona), prechovávanie detskej pornografie a účasť na detskom pornografickom predstavení (§ 370 Trestného zákona) alebo aj ohrozovanie mravnosti (§ 371 a 372 Trestného zákona). Za nelogické považujeme zaradenie všetkých obzvlášť závažných trestných činov medzi ďalšie navrhovateľmi vymenované trestné činy, pri ktorých je objektom najmä záujem spoločnosti na ochrane mravného rozvoja a výchovy detí, mládeže, pred ich zneužívaním na výrobu a rozširovanie detskej pornografie alebo negatívnym pôsobením pornografie a podobne. 	O	
GPSR	1. Všeobecne
Súhlasíme so stanoviskom Ministerstva školstva, vedy, výskumu a športu Slovenskej republiky, v ktorom odporúča vláde Slovenskej republiky, aby s predloženým návrhom zákona vyslovila nesúhlas, ako aj s argumentmi uvedenými v stanovisku. Problematika uvádzaná v poslaneckom návrhu zákona si vyžaduje komplexnú analýzu a medzirezortnú diskusiu. Z dôvodovej správy nie je zrejmé, čo bolo dôvodom spracovania poslaneckého návrhu zákona a ani to, z akého dôvodu boli zapracované do poslaneckého návrhu len tam vymenované trestné činy. Pokiaľ by sme pripustili (po medzirezortnej diskusii) dôvodnosť zmeny ustanovenia upravujúceho bezúhonnosť pedagogických zamestnancov a odborných zamestnancov (§ 9), potom je potrebné zvážiť, ktoré trestné činy majú byť posudzované ako tie, ktoré sú z hľadiska výkonu uvedených profesií neprípustné pri posudzovaní bezúhonnosti osôb. Poslanecký návrh zákona pôsobí neúplne a nekoncepčne. Nevyplýva z neho napríklad, prečo medzi navrhovateľmi vybranými trestnými činmi nie sú uvádzané aj trestné činy ako rozširovanie detskej pornografie (§ 369 Trestného zákona), prechovávanie detskej pornografie a účasť na detskom pornografickom predstavení (§ 370 Trestného zákona) alebo aj ohrozovanie mravnosti (§ 371 a 372 Trestného zákona). 	O	
GPSR	4. K čl. I bodu 5
Upozorňujeme, že navrhované znenie § 61e, ktoré sa týka povinnosti preukazovania bezúhonnosti všetkých pedagogických zamestnancov aj odborných zamestnancov, teda aj tých, u ktorých bola otázka bezúhonnosti preskúmavaná pri vzniku pracovného pomeru pred nadobudnutím účinnosti tohto zákona, má retroaktívnu pôsobnosť. V nadpise odporúčame slová „§ 61d“ nahradiť slovami „§ 61e“. Slová „odpisom z registra trestov“ odporúčame nahradiť slovami „odpisom registra trestov“. 	O	
GPSR	5. K čl. II všeobecne
V rámci prípravy novely zákona č. 330/2007 Z. z. o registri trestov a o zmene a doplnení niektorých zákonov v znení neskorších predpisov (ďalej len „zákon č. 330/2007 Z. z.), resp. prípravy nového zákona o registri trestov sa navrhuje vypustenie inštitútu oprávnenej osoby (§ 15 zákona č. 330/2007 Z. z.). To znamená, že odpis registra trestov sa bude vydávať len oprávneným orgánom (§ 14 zákona č. 330/2007 Z. z.). V prípade, že sa preukáže opodstatnenosť preukazovania bezúhonnosti odpisom registra trestov, navrhujeme novelizovať § 14 zákona č. 330/2007 Z. z. tak, aby oprávneným orgánom bolo Ministerstvo školstva, vedy, výskumu a športu Slovenskej republiky, prípadne zriaďovateľ. 	O	
GPSR	6. K čl. II (§ 15)
Z návrhu novely zákona č. 330/2007 Z. z. nie je zrejmé, ako sa budú žiadatelia pri podávaní žiadosti o odpis registra trestov preukazovať, že sú uchádzačmi o zamestnanie pedagogického zamestnanca alebo odborného zamestnanca.	O	
GPSR	3. K čl. I bodu 2
Znenie bodu 2 odporúčame upraviť takto: „2. V § 9 ods. 1 druhej vete sa slová „výpisom z“ nahrádza slovom „odpisom.“. 	O	
MDaVSR	celému materiálu
K predkladanému návrhu neuplatňujeme žiadne pripomienky a stotožňujeme sa so stanoviskom predkladateľa vyjadreným v Predkladacej správe.	O	
MFSR	Všeobecne
Vzhľadom na stanovisko uvedené v predkladacej správe, nie je potrebné k návrhu, z hľadiska vecnej pôsobnosti Ministerstva financií SR, uplatňovať pripomienky. Nemožno však súhlasiť s konštatovaním v doložke vybraných vplyvov, že materiál nemá vplyv na rozpočet verejnej správy, pretože deklarovanie bezúhonnosti pedagogických zamestnancov a odborných zamestnancov odpisom z registra trestov bude mať pozitívny vplyv na rozpočet verejnej správy. Zároveň upozorňujem, že predmetný návrh môže vyvolať aj nepriame vplyvy na rozpočet verejnej správy súvisiace so skončením pracovného pomeru z dôvodu, že zamestnanec prestane spĺňať predpoklady na výkon pedagogickej činnosti alebo odbornej činnosti. 	O	
MOSR	k celému materiálu
bez pripomienok	O	
MOSR	k celému materiálu
bez pripomienok	O	
MPRVSR	k Doložke vybraných vplyvov
Odporúčame zosúladiť Doložku vybraných vplyvov s Dôvodovou správou ohľadom sociálnych vplyvov. V Doložke vybraných vplyvov je uvedené, že predmetný návrh nemá žiadne sociálne vplyvy, kým v Dôvodovej správe sa uvádza že návrh má pozitívne sociálne vplyvy.	O	
MPRVSR	k čl. I bodu 5
V čl. I bodu 5 odporúčame "§ 61d" v nadpise upraviť na "§ 61e". Legislatívno-technická pripomienka.	O	
MPRVSR	k čl. I bodu 5
V čl. I bodu 5 odporúčame slovo "vklad" nahradiť slovom "vkladá". Jazyková pripomienka.	O	
MPSVRSR	Všeobecne, K dôvodovej správe
Nestotožňujeme sa s konštatovaním uvedeným vo všeobecnej časti dôvodovej správy, že predložený poslanecký návrh má pozitívne sociálne vplyvy. Návrh zákona predpokladá negatívne sociálne vplyvy, konkrétne negatívne vplyvy na hospodárenie domácností dotknutej skupiny v súvislosti s výdavkami potrebnými na deklarovanie bezúhonnosti pedagogických zamestnancov a odborných zamestnancov a uchádzačov o zamestnanie pedagogického zamestnanca alebo odborného zamestnanca odpisom registra trestov. 	O	
MPSVRSR	Všeobecne
Pripájame sa k stanovisku Ministerstva školstva, vedy, výskumu a športu Slovenskej republiky uvedenému v predkladacej správe, ktoré predpokladá riešenie problematiky posudzovania bezúhonnosti pedagogických zamestnancov a odborných zamestnancov pri výkone ich pedagogickej činnosti a odbornej činnosti pri najbližšej novelizácii zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov so zohľadnením všetkých súvisiacich aspektov. Vo všeobecnosti je možné súhlasiť so sprísňovaním podmienok posudzovania bezúhonnosti pedagogických zamestnancov a odborných zamestnancov pri výkone ich pedagogickej činnosti a odbornej činnosti, ale za osobitne dôležitú považujeme odbornú diskusiu najmä k samotnému rozsahu trestných činov pri posudzovaní bezúhonnosti. Upozorňujeme, že podmienky výkonu pedagogickej činnosti a výkonu odbornej činnosti je potrebné prerokovať so zástupcami Odborového zväzu pracovníkov školstva a vedy na Slovensku a so zástupcami stavovských organizácií pedagógov. 	O	
MSSR	celému materiálu
bez pripomienok	O	
MVSR	návrhu
K predmetnému návrhu zákona Ministerstvo vnútra Slovenskej republiky sa stotožňuje so stanoviskom Ministerstva školstva, vedy, výskumu a športu Slovenskej republiky. Vzhľadom na uvedené stanovisko sme návrh zákona legislatívne neposudzovali. 	O	
MVSR	návrhu
K predmetnému návrhu zákona Ministerstvo vnútra Slovenskej republiky sa stotožňuje so stanoviskom Ministerstva školstva, vedy, výskumu a športu Slovenskej republiky. Vzhľadom na uvedené stanovisko sme návrh zákona legislatívne neposudzovali. 	O	
MZVaEZSR	Celému materiálu
Bez pripomienok.	O	
MŽPSR	celému materiálu
bez pripomienok	O	
NBS	celému materiálu
Bez pripomienok.	O	
OZ PŠaV na Slovensku	bod 5. § 61d
Zväz nesúhlasí s návrhom z dôvodu, pretože zavádza zbytočnú byrokraciu a finančné náklady pre uvedené skupiny zamestnancov vo verejnej službe. Takýmto postupom sa podľa nášho názoru spätne umožňuje zasahovať do trvajúceho pracovného pomeru a skončiť s týmto zamestnancom pracovný pomer. Navyše týmto návrhom sa zaťažuje pedagogický zamestnanec a odborný zamestnanec platiť súdny poplatok za vydanie odpisu registra trestov v sume 4 Eurá /položka č.30 zákona č. 71/1992 Zb. v znení neskorších predpisov/.	O	
PMÚSR	celému materiálu
bez pripomienok	O	
ÚGKKSR	celému materiálu
Bez pripomienok	O	
ÚJDSR	celému materiálu
bez pripomienok	O	
ÚNMSSR	celému materiálu
Bez pripomienok.	O	
ÚPPVII	Celému materiálu
Bez pripomienok	O	
ÚPVSR	celému materiálu
Bez pripomienok.	O	
ÚVO	celému materiálu
bez pripomienok	O	
ÚVSR	LP.2016.1108
Právna úprava bezúhonnosti pedagogického zamestnanca a odborného zamestnanca je upravená vo viacerých právnych predpisoch. Ide napríklad o zákon č. 317/2009 Z.z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len ,,zákon o pedagogických zamestnancoch“) a zákon č. 552/2003 Z.z. o výkone práce vo verejnom záujme v znení neskorších predpisov (ďalej len ,,zákon o výkone práce“). Zákon o pedagogických zamestnancoch je lex specialis k zákonu o výkone práce, čo znamená, že je prípustná odlišná právna úprava oproti lex generalis, ktorým je zákon o výkone práce. Podľa § 3 ods. 3 zákona o výkone práce za bezúhonného sa nepovažuje ten, kto bol právoplatne odsúdený za úmyselný trestný čin. Podľa § 3 ods. 4 zákona o výkone práce sa bezúhonnosť preukazuje výpisom z registra trestov nie starším ako tri mesiace. V poslaneckom návrhu novely zákona o pedagogických zamestnancoch žiadate, aby pedagogický zamestnanec a odborný zamestnanec preukazoval bezúhonnosť odpisom registra trestov. Súhlasíme so stanoviskom Ministerstva školstva, vedy, výskumu a športu Slovenskej republiky, okrem iného aj v tom, že uvedená povinnosť preukazovať bezúhonnosť pedagogického zamestnanca a odborného zamestnanca odpisom registra trestov by mala byť riadne odôvodnená po predchádzajúcej odbornej diskusii. Ďalej chceme poukázať na možnosť vzniku interpretačného problému pri preukazovaní bezúhonnosti pedagogického zamestnanca a odborného zamestnanca. Duplicitná úprava preukazovania bezúhonnosti výpisom z registra trestov v jednom zákone a odpisom registra trestov v druhom zákone môže spôsobiť problém v praxi, kedy pedagogický zamestnanec a odborný zamestnanec nebude vedieť, ako preukázať svoju bezúhonnosť, pretože tá istá povinnosť je naformulovaná rozdielne v dvoch právnych predpisoch. Touto pripomienkou sledujeme zachovanie princípu jednoznačnej formulácie ustanovení právnych predpisoch a ich vzájomnej previazanosti. Ak sa jedná o podmienky bezúhonnosti a preukazovanie bezúhonnosti je vhodné, aby sprísnenie podmienok nebolo tvrdšie, ako je potrebné s ohľadom na sledovaný cieľ. Vzhľadom na vyššie uvedené nesúhlasíme so znením Návrhu poslancov Národnej rady Slovenskej republiky Lucie Ďuriš Nicholsonovej, Juraja Drobu a Natálie Blahovej na vydanie zákona, ktorým sa mení a dopĺňa zákon o pedagogických zamestnancoch. 	O	
Verejnosť	poslaneckému návrhu zákona, čl. II
Navrhujeme nesúhlasiť s navrhovaným doplnením zákona č. 330/2007 Z. z. o registri trestov. Odôvodnenie: Z dôvodovej správy nevyplýva nevyhnutnosť zmeny zákona o registri trestov. Je však potrebné zvýšiť spoločenský status pedagogických zamestnancov a odborných zamestnancov v školstve tak, aby v tejto oblasti pôsobil čo najväčší počet odborníkov, a zvýšil sa podiel mužov v školstve (ktorí budú môcť z učiteľského platu na patričnej úrovni uživiť svoje rodiny). 	O	
Verejnosť	poslanec. návrhu zákona, čl. I:
Navrhujeme nesúhlasiť s navrhovanými zmenami a doplneniami zákona č. 317/2009 Z. z. o pedagogických zamestnancoch a odborných zamestnancoch. Odôvodnenie: Z dôvodovej správy nevyplýva nevyhnutnosť zmeny zákona o pedagogických zamestnancoch a odborných zamestnancoch. Nie je ani dôvod zaťažovať pedagogických zamestnancov a odborných zamestnancov, ktorí za nízke platy pracujú v školstve 20-30 rokov, a budúcich pedagogických zamestnancov a odborných zamestnancov povinnosťou zaobstarať si a zaplatiť zo svojich peňazí odpis z registra trestov. 	O	
ZMOS	Návrhu ako celku
Bez pripomienok	O	
MKSR	Odoslané bez pripomienok		
NBÚSR	Odoslané bez pripomienok		
MZSR	Odoslané bez pripomienok		
ŠÚSR	Odoslané bez pripomienok		
MHSR	Odoslané bez pripomienok		

Vysvetlivky  k použitým skratkám v tabuľke:	
O – obyčajná	
Z – zásadná